《古意 其一》
明代·张澯

结发嗟未久，寒暑互相迁。妾身谷中兰，幽香谁当怜。

素质幸未凋，君心宜自坚。展转不得见，恩爱在何年。

忆昔江南时，妾身苦未诉。自恨岭头梅，日被红芳妒。

红芳几度开，妾身尚如故。容华难久常，蹉跎岁聿莫。

作者简介：（1462—1519）广西平南人，字仲湜，号泾川。成化十四年进士。授编修、侍讲、侍读学士。正德间累官至兵部尚书，参赞机务。刚正廉介，不阿附内阁诸重臣。诗文力追古人，所著甚富。